ΓΡΑΠΤΗ ΕΡΩΤΗΣΗ E-3854/00

υποβολή: Daniel Varela Suanzes-Carpegna (PPE-DE) προς την Επιτροπή

(8 Δεκεμβρίου 2000)

Θέμα: Διεύρυνση και αλιεία

Μετά από δύο έτη διαπραγματεύσεων με τιςποψήφιες προς ένταξη χώρες της Ομάδας του Λουξεμβούργου (Πολωνία, Ουγγαρία, Τσεχική Δημοκρατία, Σλοβενία, Εσθονία και Κύπρο) και την έναρξη των διαπραγματεύσεων με την Ομάδα του Ελσίνκι (Ρουμανία, Σλοβακία, Λετονία, Λιθουανία, Βουλγαρία και Μάλτα) το Ε Κ, στις 28 Μαρτίου ε.έ., ενέκρινε νέο ψήφισμα (R5-0417/2000(1) της 4.10.00) σχετικά με την διεύρυνση της ΕΕ που περιλαμβάνει τα αιτήματα του ΕΚ όσον αφορά τη διαδικασία ένταξης και τις διαπραγματεύσεις οι οποίες λαμβάνουν χώρα στο πλαίσιο αυτό. Η Επιτροπή Αλιείας του ΕΚ συμβάλλοντας στο εν λόγω ψήφισμα διατύπωσε σειρά αιτημάτων στο πλαίσιο των αρμοδιοτήτων της.

Μπορεί να αναφέρει η Επιτροπή ποιο περίπου είναι το χρονοδιάγραμμα για τη συζήτηση περί της αλιείας στο πλαίσιο των διαπραγματεύσεων ένταξης τόσο με την Ομάδα του Λουξεμβούργου όσο και με εκείνη του Ελσίνκι καθώς και ενδεχομένως ποια είναι η σημερινή κατάσταση των εν λόγω διαπραγματεύσεων και οι πρόοδοι που έχουν επιτευχθεί μέχρι αυτή τη στιγμή;

Μπορεί να αναφέρει η Επιτροπή εάν πρόκειται να λάβειπόψη της στο πλαίσιο των διαπραγματεύσεων για τα θέματα αλιείας τα αιτήματα της Επιτροπής Αλιείας του ΕΚ και συγκεκριμένα την επείγουσα ανάγκη να ξεπεραστούν οι σημαντικέςφιστάμενες ελλείψεις στις αλιευτικές διοικήσεις των περισσότερωνποψήφιων προς ένταξη χωρών, να διορθωθούν οιφιστάμενες ελλείψεις στον αλιευτικό τομέα στιςποψήφιες προς ένταξη χώρες σε θέματα κανόνων περιβάλλοντος καιγιεινής καθώς και μέτρων ελέγχου και επιθεώρησης, να καλυφθεί η ανάγκη αξιόπιστης ενημέρωσης σχετικά με την διάρθρωση του αλιευτικού τομέα στιςποψήφιες προς ένταξη χώρες, να παύσουν οι ανωμαλίες όπως αυτές των σημαιών ευκαιρίας, να δημιουργηθούν οι απαιτούμενες αρμόδιες διοικητικές δομές για την διευκόλυνση λεπτομερούς και αξιόπιστης ενημέρωσης για τον αλιευτικό τομέα και να επιτευχθεί πλήρης εφαρμογή του κεκτημένου;

(1) Κείμενα που εγκρίθηκαν στις 4.10.2000, σελ. 1.

Απάντηση του κ. Verheugen εξ ονόματος της Επιτροπής

(14 Φεβρουαρίου 2001)

Η Επιτροπή έχει επίγνωση του ψηφίσματος στο οποίο αναφέρεται το Αξιότιμο Μέλος και δύναται ναποστηρίξει το μεγαλύτερο μέρος των συστάσεών του για την αλιεία.

Οι ενταξιακές διαπραγματεύσεις στο κεφάλαιο αλιεία άρχισαν τον Απρίλιο του 1999 με την Κύπρο, την Ουγγαρία, την Πολωνία, την Εσθονία, την Τσεχική Δημοκρατία και τη Σλοβενία και, τον Οκτώβριο του 2000, με τη Λετονία, τη Σλοβακία και τη Μάλτα. Το κεφάλαιο αυτό έχει κλείσει προσωρινά με την Τσεχική Δημοκρατία, την Ουγγαρία, τη Σλοβενία, την Κύπρο, την Εσθονία, και τη Σλοβακία, ενόψει των δεσμεύσεων των χωρών αυτών με στόχο την προετοιμασία τους για την πλήρη εφαρμογή του κεκτημένου στον τομέα της αλιείας.

Η Επιτροπή αποδίδει ιδιαίτερη σημασία στην ανάπτυξη της κατάλληλης διοικητικής ικανότητας για την εφαρμογή της κοινής αλιευτικής πολιτικής, με ιδιαίτερη έμφαση στις δραστηριότητες παρακολούθησης, εποπτείας και ελέγχου. Επίσης, αποδίδεται σημασία στην ικανότητα όσον αφορά τα διαρθρωτικά μέτρα και τα μέτρα για την αγορά. Η Επιτροπή επικεντρώνει την προσοχή της στην ανάπτυξη ενός χωριστού και πλήρους νηολογίου όλων των αλιευτικών σκαφών που φέρουν τη σημαία τηςποψήφιας χώρας, σε απόλυτη συμφωνία με τις απαιτήσεις της Κοινότητας. Κατά συνέπεια, δεν είναι πλέον δυνατόν να διατηρηθούν σημαίες ευκαιρίας στον τομέα της αλιείας.

Όσον αφορά τα περιβαλλοντικά πρότυπα, εξετάζονται στο κεφάλαιο 22 για το Περιβάλλον. Όσον αφορά τα πρότυπαγείας, π.χ.γιεινή και κτηνιατρικές απαιτήσεις, εξετάζονται στο κεφάλαιο 7 για τη Γεωργία, καθώς και τα πρότυπα που αφορούν τα ψάρια και τα προϊόντα της αλιείας.